เงินบาทเปิดแข็งค่า 36.67 บ. หลังดอลล์อ่อน
เงินบาทเปิด แตะ 36.67 บาท/ดอลลาร์ ปรับตัวแข็งค่าจากปิดตลาดเย็นวันศุกร์ที่ระดับ 36.72 บาท/ดอลลาร์ หลังดอลลาร์อ่อนค่า ขณะที่จับตาเฟดประชุมสัปดาห์นี้
เงินบาทเปิด แตะ 36.67 บาท/ดอลลาร์ ปรับตัวแข็งค่าจากปิดตลาดเย็นวันศุกร์ที่ระดับ 36.72 บาท/ดอลลาร์ หลังดอลลาร์อ่อนค่า ขณะที่จับตาเฟดประชุมสัปดาห์นี้
25 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.67 บาท/ดอลลาร์ ปรับตัวแข็งค่าจากปิดตลาดเย็นวันศุกร์ที่ระดับ 36.72 บาท/ดอลลาร์ เช้านี้เงินบาทแข็งค่าจากเย็นวันศุกร์
โดยเนื่องจากเมื่อคืนวันศุกร์ที่ผ่านมา (22 ก.ค.65) ส่งผลให้บอนด์ยีลด์สหรัฐฯ ปรับตัวลดลงค่อนข้างมากจากตัวเลขข้อมูลภาคบริการออกมาต่ำกว่าคาด ทำให้ตลาดมองว่าถึงแม้รอบนี้ธนาคารกลางสหรัฐ (เฟด) จะขึ้นดอกเบี้ย 0.75% แต่ตลาดไม่แน่ใจว่าในช่วงที่เหลือของปีนี้จะขึ้นไปอีกเท่าไร เพราะการเติบโตของเศรษฐกิจสหรัฐฯ เริ่มแผ่วลงอย่างชัดเจน ด้านภูมิภาคเช้านี้แข็งค่าเล็กน้อย
ขณะที่ในสัปดาห์นี้ต้องติดตามผลการประชุมนโยบายการเงินของธนาคารกลางสหรัฐ (เฟด) ในคืนวันพุธ (27 ก.ค.65) และข้อมูลผลิตภัณฑ์มวลรวมภายในประเทศ (GDP) ไตรมาส 2/2565 ของสหรัฐฯ ในวันพฤหัสบดี (28 ก.ค.65) ขณะที่ปัจจัยในประเทศ คือ กระทรวงพาณิชย์จะประกาศตัวเลขส่งออก-นำเข้าเดือนมิ.ย.
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.60-36.80 บาท/ดอลลาร์
THAI BAHT FIX 3M (22 ก.ค.65) อยู่ที่ระดับ 0.52489% ส่วน THAI BAHT FIX 6M อยู่ที่ระดับ 0.77668%
 